Hvad er en EPD og hvad betyder det, at et produkt er EPD-verificeret ?

Wed, 14 Jan 2026 14:23:40 +0200

Urban-Hald & EPD Flere og flere af vores produkter har en EPD-deklaration. Bland andet tilbyder vi, som de første i Danmark, EPD-verificeret MicroCement. Alle trægulve er både FSC/PEFC-certificerede og har EPD-deklaration. Vores seneste produkt luksus vinylgulve (LVT) er naturligvis også EPD-verificerede. Dette betyder, at vi kan give dig troværdig og verificeret information om produkternes miljøegenskaber, hvilket kan være et værdifuldt bidrag, hvis du arbejder på et projekt, hvor bæredygtighed og miljøpåvirkning skal dokumenteres. Hvad er en EPD? En EPD, også kaldet Miljøvaredeklaration, står for Environmental Product Declaration og er et internationalt standardiseret dokument, der giver gennemsigtighed og klare oplysninger om produktets miljøpåvirkningen gennem hele dets livscyklus.. Oplysningerne i en EPD stammer fra en detaljeret livscyklusvurdering (LCA), som analyserer hele produktets livscyklus, fra udvinding af råmaterialer over produktion og brug til bortskaffelse. Resultaterne fra denne analyse præsenteres i EPD'en og omfatter data om miljøpåvirkninger som drivhusgasemissioner, affaldsgenerering og ressourceforbrug. I Europa skal alle EPD'er overholde den europæiske standard EN 15804 + A2 Hvordan kan en EPD hjælpe mig i mit byggeprojekt? En EPD giver dig gennemsigtighed om de miljømæssige konsekvenser ved brug af en byggevare. Den kan bruges som grundlag for en livscyklusvurdering (LCA) på bygningsniveau, hvilket kan være nyttigt, når der skal dokumenteres og beregnes klimapåvirkningen af et byggeprojekt. Arkitekter og bygherrer kan bruge EPD'er som et værktøj til at sammenligne og vælge produkter med lavere miljøpåvirkning. Disse deklarationer tilbyder objektive og verificerede data, der hjælper med at træffe mere informerede beslutninger i design- og byggeprocessen. Er en EPD et bevis på, at en byggevare er bæredygtig? Nej, en EPD er ikke et miljømærke eller en garanti for bæredygtighed. Den dokumenterer miljøpåvirkningerne af en byggevare, men siger ikke noget direkte om, hvorvidt produktet er bæredygtigt. Den giver dog vigtige data, som kan indgå i en samlet vurdering af en bygnings miljøpåvirkning. Downloads MicroCement EPD Trægulve EPD Vinylgulve EPD Facadepuds EPD

Pris: 0,00 DKK